ওয়েব ডেস্ক: একাধিক শ্রমিক সংগঠনের ডাকে আজ দেশজুড়ে সাধারণ ধর্মঘট। রাজ্যের বনধ সবরকমভাবে সফল করার ঘোষণা করেছে বামেরা। পথে আটকে পড়ার ভয়ে ভোর থেকেই বিমানবন্দরে পৌছে গিয়েছেন বহু যাত্রী। গাড়ি না পাওয়ার আশঙ্কায় অনেক যাত্রীই প্রায় ৭-৮ ঘণ্টা আগে থেকেই বিমান বন্দরে এসে উপস্থিত হয়েছেন। বিমান চলাচল স্বাভাবিক। সকাল ৮টা থেকে এখনও পর্যন্ত স্বাভাবিক ভাবেই চলছে বিমানের ওঠানামা। ইন্ডিগো, এয়ার ইন্ডিয়া সহ একাধিক বিমানের ওঠা নামা স্বাভাবিক। কাজে যোগ দিতে বিমানকর্মিদের যাতে কোনও অসুবিধা না হয়, সেই জন্যে স্পেশ্যাল গাড়ি পাঠিয়ে কর্মিদের নিয়ে আসা হয়।